คุณค่ะ พอดีประจำเดือนไม่มาเกือบจะ2เดือนแล้ว มีเพศสัมพันธ์ครั้งล่าสุด2กุมภาค่ะ แต่ประจำเดือน เดือนกุมภามาปกติ แต่ไม่ได้มีเพศสัมพันธ์อีกเลยพอถึงเดือนมีนาจนมาถึงตอนนี้ประจำเดือนก็ยังไม่มาเลยค่ะ มีเลือดออกสีชมพู และสีแดง2ครั้ง ครั้งละ1วัน ห่างกันประมาณ10กว่าวัน มีโอกาสท้องไหมคะ
สวัสดีค่ะ หากหลังมีเพศสัมพันธ์ มีประจำเดือนมาปกติ และเป็นเลือดประจำเดือนที่มาตรงรอบจริง มีโอกาสตั้งครรภ์น้อยค่ะเลือดที่ออกในระหว่างรอบเดือนที่ไม่ใช่ประจำเดือนดังกล่าวมานั้นอาจมีสาเหตุจาก เนื้องอกมดลูก เนื้องอกที่ปากมดลูก ช่องคลอดอักเสบ การติดเชื้อโรคติดต่อทางเพศสัมพันธ์เช่นหนองใน ความไม่สมดุลของฮอร์โมนที่สร้างจากรังไข่ หรือผลข้างเคียงจากยาคุมกำเนิด ประจำเดือนมาช้าอาจมีสาเหตุจากถุงน้ำในรังไข่ ความเครียด พังผืดมดลูก โรคไทรอยด์ แนะนำไปพบสูตินรีแพทย์เพื่อตรวจเพิ่มเติม เพราะถ้ามีเลือดออกผิดปกติร่วมกับประจำเดือนไม่มา น่าจะมีสาเหตุที่ผิดปกติแน่นอนค่ะการดูแลตัวเองเบื้องต้น งดการมีเพศสัมพันธ์ ไม่ซื้อยาปรับฮอร์โมนหรือยาสตรีใดๆมารับประทานเอง ไม่สวนล้างช่องคลอด